รบกวนสอบถามนะค่ะ เนื่องจากมาเมนส์จะเกือบ 20 วันได้แล้วค่ะ ไม่มีทีท่าว่าจะหมดเลยค่ะ ไม่มีอาการอะไรเลย ไม่เจ็บท้องน้อย ประจำเดือนจะมาน้อย ใส่ผ้าอนามัยแบบบางเปลี่ยนวันละรอบค่ะ ลักษณะของเลือดจะเป็นสีดำ มีก้อนเลือดนิ่มๆด้วย แรกๆ เลือดไม่เหม็น แต่ช่วงหลังจะมีกลิ่นอะค่ะ ซึ่งก่อนหน้าที่จะเป็นได้กินยารากสามสิบอ่ะค่ะ ไม่แน่ใจว่าสาเหตุมาจากยาหรือเป็นอาการผิดปกติของประจำเดือนค่ะ เพราะยังไม่มีเวลาไปหาเลยอ่ะค่ะ
สวัสดีค่ะ การมีเลือดออกจากช่องคลอดนาน 20 วัน ถือว่ามีอาการเลือดออกจากช่องคลอดผิดปกติ โดยหากยังทานยารากสามสิบอยู่ อาจมีโอกาสเป็นสาเหตุได้ ดังนั้น ควรทานยาดังกล่าวไปก่อน และสังเกตว่ายังมีเลือดไหลออกมาอีกหรือไม่ หากยังออกมาอีก อาจเกิดจากสาเหตุอื่นๆ เช่น1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม ครรภ์ไข่ปลาอุก เป็นต้น แต่มักมีอาการปวดท้องน้อยร่วมด้วย2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้นดังนั้น หากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ และเลือดยังคงไม่หยุดไหล ก็ควรไปพบสูติ-นรีแพทย์เพื่อตรวจหาและรักษาให้เลือดหยุดไหล ไม่ควรปล่อยไว้ เพราะจะทำให้เกิดภาวะโลหิตจางตามมาได้ แม้จะออกไม่มากก็ตามค่ะ